Diari Oficial de la Generalitat Valenciana


Sumari del DOGV 4365, del 25-10-2002 (2002/11408)

Notificació a Interport (Guillermo Canet Estornell). Expedient número 750/2001.
-------------------------------------------------------------------------------

### Dades del document

Número de DOGV
:   4365

Data del DOGV
:   25-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11478


Organisme emissor
:   Conselleria d'Indústria, Comerç i Energia

Tipus de document
:   Anunci

Notificació a Interport (Guillermo Canet Estornell). Expedient número 750/2001. [2002/M11111]
  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral número 750/2001, a l'empara del que s'ha disposat en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a l'interessat que a continuació s'indica el laude arbitral i el seu aclariment dictats en l'esmentat expedient, mitjançant el present edicte:
  
Interessat: Interport (Guillermo Canet Estornell).
  
Última adreça coneguda: Benigànim, 5 46915 Llutxent.
  
Expedient: 750/2001.
  
Laude de data 16 de novembre de 2001, que es dicta a València en els següents termes: «Atés que de les actuacions, tant de la part reclamant com de la reclamada, es desprén la voluntat de deixar sense efecte el contracte ja que respecte d'este últim l'esmentada voluntat ha quedat expressament establida tant en les declaracions formulades en el curs de l'Audiència com en les actuacions anteriors a la reclamació. I, per part del reclamat, l'esmentada voluntat de deixar sense efectes el contracte es desprén dels actes anteriors a la present reclamació, en primer lloc perquè va tornar ja els diners corresponents a les portes de la primera planta, i, en segon lloc, perquè no s'ha negat a tornar els diners corresponents a les portes de la segona planta, encara que pretén condicionar l'esmentada devolució a la seua venda.
  
Si ambdues parts deixen sense efecte el contracte subscrit per elles, l'actuació adequada és procedir a la immediata devolució de les coses que foren objecte del contracte. Per tant, el reclamat, atés que té les portes, haurà de procedir a la immediata devolució de l'import lliurat a compte pel reclamant. A més, s'ha de tenir present que les portes han estat a la disposició del reclamat durant un temps aproximat de dos anys, temps més que suficient per a procedir a la venda d'unes portes estàndard.»
  
Aclariment de data 25 de gener de 2002, que es dicta a València, en els següents termes: «El Col·legi Arbitral entén que, efectivament, s'ha produït un error de càlcul en el laude ja que no es tingué en compte que la quantitat de 23.374 pessetes corresponents al pagament dels marcs de les portes va ser descomptada de la quantitat de 100.000 pessetes lliurades a compte pel reclamant.
  
En conseqüència, el reclamat només haurà de depositar en la seu d'esta Junta Arbitral la quantitat de 76.626 pessetes (460.53 euros), corresponents a la quantitat depositada menys la quantitat que es descomptà corresponent als marcs ja instal·lats.»
  
L'indicat laude té caràcter vinculant i executiu i és eficaç des del dia de la seua notificació.
  
Cosa que es fa saber a l'interessat reclamat als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, tot informant-lo que dins dels cinc dies següents a la notificació del laude, podrà demanar al Col·legi Arbitral que corregisca qualsevol error de càlcul, de còpia, tipogràfic o similar. Contra el laude és possible recurs d'anul·lació que haurà de ser presentat davant l'Audiència Provincial en el termini dels 10 dies següents a la seua notificació o a l'aclariment a què fa referència l'article 36 de la Llei d'Arbitratge, d'acord amb el que s'ha establit en els articles 45 i següents de la Llei 36/1988, d'Arbitratge.
  
I perquè servisca de notificació a l'interessat consignat anteriorment s'expedix el present edicte.